|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 01/03/2023

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την ανείπωτη θλίψη του για την τραγωδία που χτύπησε την χώρα μας με την σύγκρουση των δύο αμαξοστοιχιών στα Τέμπη. Πρόκειται για προδιαγεγραμμένο έγκλημα.

Τα συνδικάτα του ΟΣΕ είχαν επανειλημμένως προειδοποιήσει ότι η πολιτική της απελευθέρωσης και της ιδιωτικοποίησης των σιδηροδρομικών μεταφορών θα έχουν - εκτός των άλλων - και τέτοιες τραγικές συνέπειες. Οι ευθύνες της κυβέρνησης της ΝΔ και της προηγούμενης του ΣΥΡΙΖΑ που ιδιωτικοποίησαν τις σιδηροδρομικές μεταφορές είναι τεράστιες, εγκληματικές. Ειδικά αν πάρουμε υπόψη την ανακοίνωση των Σωματείων των Σιδηροδρομικών στις 7 Φλεβάρη που προειδοποιούσαν ότι αν δεν παρθούν άμεσα μέτρα στην πρόσληψη προσωπικού, στον εκσυγχρονισμό των συρμών και του δικτύου, ότι αν δεν ανατραπεί η λογική κόστους - κέρδους που έχει οδηγήσει όλη την τελευταία δεκαετία σε μικρότερα "ατυχήματα" που πραγματοποιούνταν όλο και πιο συχνά, τότε γρήγορα θα θρηνήσουμε πολύνεκρο "δυστύχημα".

Εκφράζουμε τα θερμά μας συλλυπητήρια στις οικογένειες των θυμάτων και ευχόμαστε γρήγορη ανάρρωση στους τραυματίες.

**Το Δ.Σ.**